Title: Lian - Viktige Monteringsdetaljer SV-SD-FV.PDF
Transport og håndtering på byggeplass Vinduer og dører skal fortrinnsvis lastes, losses, forflyttes og transporteres stående. Unngå at noen deler av produktet kommer i klem under lossing og heising. Produktene må ikke bæres etter vrider da dette vil kunne forårsake skade på åpningsmekanismen. Vinduer og dører skal ikke dras langs gulv da dette vil kunne føre til skader på underkarm/terskel. Sår og skader i overflatebehandlingen må straks utbedres. Dette for å unngå fuktopptak med påfølgende forringelse av produktets kvalitet og levetid.